საქართველოს საბჭოების I ყრილობა

სრულიად საქართველოს საბჭოების I ყრილობაგაზ. „კომუნისტი“, №45, 25 თებერვალი, 1922 (25 თებერვალი — 4 მარტი, 1922, თბილისი) — საქართველოს საბჭოების რიგით პირველი ყრილობა. ესწრებოდა 276 დელეგატი გადამწყვეტი და 69 სათათბირო ხმით. ყრილობის თარიღი დაამთხვიეს საქართველოს გასაბჭოების ერთი წლისთავს. ყრილობის გამართვამდე თბილისში მოეწყო საზეიმო აღლუმი. 

სხდომები
1922 წლის 25 თებერვალს საღამოს 7 საათსა და 37 წუთზე თბილისის ოპერის თეატრის შენობაში გაიხსნა საქართველოს საბჭოების საზეიმო ყრილობის პირველი სხდომა. 

ყრილობა სიტყვით გამოსვლით გახსნა ფილიპე მახარაძემ. სხდომაზე არჩეულ იქნა ყრილობის პრეზიდიუმი შემდეგი შემადგენლობით: ფ. მახარაძე, მ. ორახელაშვილი, ს. ორჯონიკიძე, მ. ოკუჯავა, ა. გეგეჭკორი, ს. თოდრია, ა. ოქუაშვილი, ლ. დუმბაძე, ა. ნაზარეტიანი, მ. ტოროშელიძე, ბ. მდივანი, კიროვი, პ. საბაშვილი, ბ. პაპუნაშვილი, ნ. ლაკობა, ს. მამულია, ა. ცინცაძე, დ. ნასარიძე, ვ. სტურუა, ს. გაგლოევი, მ. ვარამიშვილი, შაბინოვი, ლისოვსკი, თ. ღლონტი, დ. ბლიაძე და ხიმშიაშვილი.

ყრილობაზე არჩეულ იქნა საპატიო თავმჯდომარეები: კალინინი, ლენინი, ტროცკი, სტალინი და ცხაკაია.გაზ. „კომუნისტი“, №46, 28 თებერვალი, 1922

26 თებერვალს დილით 11 საათზე გაიხსნა ყრილობის მეორე სხდომა.

სხდომამ აირჩია სამანდატო, სარედაქციო და საკონსტიტუციო კომისიები.

შემდეგ სხდომამ მიიღო შემდეგი დღის წესრიგი: 
საქართველოს საერთაშორისო და საშინაო მდგომარეობა (ფილიპე მახარაძე), 
ამიერკავკასიის ფედერაციის შესახებ (მ. ორახელაშვილი), 
სახალხო მეურნეობის უმაღლესი საბჭოს (მ. ტოროშილიძე), 
სასურსათო საქმის სახალხო კომისარიატის (ა. ერქომაიშვილი), 
მიწათმოქმედების სახალხო კომისარიატის (ი. ჟვანია), 
წითლი არმიის ორგანიზაციის (სერგო ორჯონიკიძე), 
შიმშილობასთან ბრძოლის შესახებ (ფ. მახარაძე), 
საქართველოს სსრ კონსტიტუციის დამტკიცება (ბ. კვირკველია), 
არჩევნები.

სხდომამ მოისმინა ფ. მახარაძის მოხსენება საქართველოს საერთაშორისო და საშინაო მდგომარეობაზე.გაზ. „კომუნისტი“, №48, 2 მარტი, 1922

მინი|საქართველოს სსრ-ის 1922 წლის კონსტიტუცია
27 თებერვალს დილით 10:45 საათზე გაიხსნა მესამე სხდომა. სხდომას თავმჯდომარეობდა გეგეჭკორი.გაზ. „ტრიბუნა“, №161, 3 მარტი, 1922გაზ. „ტრიბუნა“, №162, 4 მარტი, 1922გაზ. „ტრიბუნა“, №163, 5 მარტი, 1922

სხდომაზე მოსმენილ იქნა მოხსენები ამიერკავკასიის ფედერაციისა (მ. ორახელაშვილი)გაზ. „კომუნისტი“, №49, 3 მარტი, 1922გაზ. „კომუნისტი“, №50, 4 მარტი, 1922 და სასურსათო პოლიტიკის შესახებ (ა. ერქომაიშვილი), ასევე აირჩიეს ხელისუფლების უმაღლესი ორგანო — ცენტრალური აღმასრულებელი კომიტეტი (ცაკ) 93 კაცის შემადგენლობით.გაზ. „კომუნისტი“, №51, 5 მარტი, 1922 პირველ მოხსენებაზე სხდომამ მიიღო რეზოლუცია, ხოლო მეორეზე გაიმართა კამათი, რომელიც გადატანილ იქნა საღამოს სხდომაზე.გაზ. „კომუნისტი“, №47, 1 მარტი, 1922

სხდომაზე მოსმენილ იქნა სახალხო მეურნეობის უმაღლესი საბჭოს ანგარიში (მ. ტოროშილიძე).გაზ. „კომუნისტი“, №52, 7 მარტი, 1922

28 თებერვალს გაიხსნა მეხუთე სხდომა. თავმჯდომარეობდა გეგეჭკორი. გაგრძელდა კამათი ცხომელიძის მოხსენების შესახებ.გაზ. „ტრიბუნა“, №164, 1 მარტი, 1922

სხდომაზე მოსმენილ იქნა საფინანსო პოლიტიკა (სვანიძე).გაზ. „კომუნისტი“, №53, 8 მარტი, 1922 

1 მარტს გაიხსნა მეექვსე სხდომა. თავმჯდომარეობდა მამულია. გადაწყდა კამათი არ გახსნილიყო სვანიძის მოხსენების თაობაზე.გაზ. „ტრიბუნა“, №165, 8 მარტი, 1922

2 მარტს გაიხსნა მეშვიდე სხდომა. თავმჯდომარეობდა მამულია.გაზ. „ტრიბუნა“, №166, 9 მარტი, 1922 ბ. კვირკველიამ წაიკითხა კონსტიტუციის ტექსტი ქართულ ენაზე, რის შემდეგადაც დაიწყო კამათი.გაზ. „კომუნისტი“, №55, 10 მარტი, 1922

ყრილობამ დაამტკიცა საქართველოს სსრ პირველი კონსტიტუცია (ბ. კვირკველია).საქართველოს საბჭოთა სოციალისტური რესპუბლიკის კონსტიტუცია : ძირითადი კანონი, 1922

3 მარტს დასრულდა საქართველოს საბჭოების I ყრილობა.

საქართველოს ცაკის სესიები
1922 წლის 7 მარტს, საღამოს 8 საათზე თბილისში გაიმართა საქართველოს I მოწვევის ცაკის პირველი სესია.

სესიაზე აირჩიეს ცაკის პრეზიდიუმი და შექმნეს მთავრობა — საქართველოს სახალხო კომისართა საბჭო, ასევე აირჩიეს საქართველოს დელეგატები ამიერკავკასიის სფსრ I ყრილობისათვის.

საქართველოს სსრ-ის სახალხო კომისართა საბჭოს შემადგენლობა:
სახკომსაბჭოს თავმჯდომარე — ბ. მდივანი;
თავმჯდომარის მოადგილე — მ. ოკუჯავა;
ფინანსთა და გარეშე საქმეთა სახკომი — სვანიძე;
იუსტიციის სახკომი — ქავთარაძე;
განათლების სახკომი — მ. ორახელაშვილი;
სახალხო მეურნეობის უმაღლესი საბჭოს თავმჯდომარე — ტოროშელიძე;
მუშათა და გლეხთა ინსპექციის სახკომი — ჯ. ჟოჟიკაშვილი;
საგანგებო კომისიის თამჯდომარე — ცინცაძე;
ჯანმრთელობის სახკომი — კუჭაიძე;
სასურსათო სახკომი — ერქომაიშვილი;
მიწათმოქმედების სახკომის მოადგილე — თოდრია;
შრომის სახკომი — დუმბაძე;
ფოსტა ტელეგრაფის სახკომი — ყამარაული;
სამხედრო-საზღვაო სახკომი — ელიავა;
შინაგან საქმეთა სახკომი — ალექსი გეგეჭკორი.გაზ. „კომუნისტი“, №54, 9 მარტი, 1922

1922 წლის 14-19 აპრილს, თბილისში გაიმართა საქართველოს I მოწვევის ცაკის მეორე სესია;

1922 წლის 2-9 ოქტომბერს, თბილისში გაიმართა საქართველოს I მოწვევის ცაკის მესამე სესია;

1923 წლის 19-22 იანვარს, თბილისში გაიმართა საქართველოს I მოწვევის ცაკის მეოთხე სესია;

1923 წლის 18-22 ივნისს, თბილისში გაიმართა საქართველოს I მოწვევის ცაკის მეხუთე სესია.

ლიტერატურა

რესურსები ინტერნეტში
I Всегрузинский Съезд Советов (Тифлис)

სქოლიო

 01